CELEX: 52007PC0224
Language: sl
Date: 2007-04-26
Title: Predlog sklep Sveta o stališču, ki naj ga sprejme Skupnost v okviru Sveta ministrov AKP-ES glede dodatnih dvostranskih prispevkov, ki jih upravlja Komisija, za podporo ciljem mirovne pomoči za Afriko

Pomembno pravno obvestilo

|

52007PC0224

Predlog sklep Sveta o stališču, ki naj ga sprejme Skupnost v okviru Sveta ministrov AKP-ES glede dodatnih dvostranskih prispevkov, ki jih upravlja Komisija, za podporo ciljem mirovne pomoči za Afriko  /* KOM/2007/0224 končno */  

	[pic] | KOMISIJA EVROPSKIH SKUPNOSTI |Bruselj, 26.4.2007COM(2007) 224 konč.PredlogSKLEP SVETAo stališču, ki naj ga sprejme Skupnost v okviru Sveta ministrov AKP-ES glede dodatnih dvostranskih prispevkov, ki jih upravlja Komisija, za podporo ciljem mirovne pomoči za Afriko(predložila Komisija)OBRAZLOŽITVENI MEMORANDUMSvet za splošne zadeve in zunanje odnose je 5. marca 2007 potrdil, da je treba nujno rešiti problem financiranja mirovne misije Afriške unije v Darfurju/Sudanu (AMIS). EU je za misijo AMIS že namenila okoli 400 milijonov EUR v okviru mirovne pomoči za Afriko, ki se financira iz 9. Evropskega razvojnega sklada (v nadaljnjem besedilu „ERS“), in dvostranskih prispevkov držav članic. Da bi omogočil dodatno finančno podporo za misijo AMIS, je Svet – ob upoštevanju prošnje Komisije AU in v pričakovanju sklepa držav članic AKP – izrazil svojo pripravljenost dopolniti mirovno pomoč za Afriko iz sredstev 9. ERS.Ob upoštevanju pripravljenosti držav članic EU, da dodatno dvostransko prispevajo v okviru skupnega prizadevanja EU in njenih držav članic, je bilo predlagano tudi, da je treba takšne dodatne prispevke združiti v okvir skupnega projekta, ki naj bi ga upravljala Komisija, za zmanjšanje transakcijskih stroškov afriških partneric ter izboljšanje usklajevanja in spremljanja porabe sredstev. Za 9. ERS se to izvede na podlagi odstavka 8 Priloge I k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanemu v Cotonouju dne 23. junija 2000 in spremenjenemu v Luxembourgu 25. junija 2005 (v nadaljnjem besedilu „Sporazum o partnerstvu AKP-ES“), ki se glasi: „Če so sredstva, ki jih zagotavlja kateri koli instrument Sporazuma, izčrpana pred iztekom veljavnosti tega finančnega protokola, skupni Svet ministrov držav AKP in ES ustrezno ukrepa“. Pogoji iz odstavka 8 so izpolnjeni. Prvič, bil je določen datum, po katerem dodeljevanje sredstev v okviru finančnega protokola, ki ga financira 9. ERS, ne bo več mogoče, tj. 31. december 2007. Drugič, ocenjena sredstva v vrednosti 100 milijonov EUR za dopolnitev mirovne pomoči za Afriko, ki so do začetka veljavnosti 10. ERS v notranjih sredstvih držav AKP, ne bodo zadostovala, da bi se misija AMIS do tega datuma izvajala.Predlagani sklep skupnega Sveta, ki temelji na odstavku 8 Priloge I k Sporazumu o partnerstvu AKP-ES, odpira pot dodatnim dvostranskim prispevkom držav članic za posebno operacijo, ki jo bo prehodno upravljala Komisija, dokler ne začne veljati 10. ERS.Komisija zato predlaga, da Svet sprejme priloženi sklep.PredlogSKLEP SVETAo stališču, ki naj ga sprejme Skupnost v okviru Sveta ministrov AKP-ES glede dodatnih dvostranskih prispevkov, ki jih upravlja Komisija, za podporo ciljem mirovne pomoči za AfrikoSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 in spremenjenega v Luxembourgu 25. junija 2005 (v nadaljnjem besedilu „Sporazum o partnerstvu AKP-ES“)[1],ob upoštevanju naslednjega:(1) S Sklepom Sveta ministrov AKP-ES št. 3/2003 z dne 11. decembra 2003[2] je bila zagotovljena potrebna finančna podpora za vzpostavitev mirovne pomoči za Afriko.(2) Svet za splošne zadeve in zunanje odnose je 5. marca 2007 potrdil, da je treba nujno rešiti problem financiranja mirovne misije Afriške unije v Darfurju/Sudanu (AMIS).(3) Ocenjena sredstva, ki so do začetka veljavnosti 10. Evropskega razvojnega sklada (v nadaljnjem besedilu „ERS“) za dopolnitev mirovne pomoči za Afriko v notranjih sredstvih držav AKP, ne bodo zadostovala, da bi se misija AMIS do tega datuma izvajala. Zato so države članice izrazile pripravljenost, da dodatno dvostransko prispevajo. Takšne dodatne prispevke, ki jih mora upravljati Komisija, je treba združiti v mirovno pomoč za Afriko, da se do začetka veljavnosti 10. ERS izboljšata usklajevanje in spremljanje porabe sredstev.(4) V Sklepu Sveta 2005/446/ES z dne 30. maja 2005 je 31. december 2007 določen kot datum, po katerem dodeljevanje sredstev iz 9. ERS ne bo več mogoče[3] –SKLENIL:Edini členSkupnost predlaga, da se v okviru Sveta ministrov AKP-ES sprejme stališče glede dodatnega dvostranskega financiranja s strani držav članic, ki naj bi ga upravljala Komisija, na podlagi osnutka Sklepa Sveta ministrov AKP-ES iz Priloge.Manjše spremembe osnutka sklepa se lahko sprejmejo brez nadaljnjega sklepa Sveta.V Bruslju, […]Za SvetPredsednikPRILOGAOsnutekSklep Sveta ministrov AKP-ESglede dodatnih dvostranskih prispevkov, ki jih upravlja Komisija, za podporo ciljem mirovne pomoči za AfrikoSVET MINISTROV AKP-ES JE –ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 in spremenjenega v Luxembourgu 25. junija 2005 (v nadaljnjem besedilu „Sporazum o partnerstvu AKP-ES“)[4], in zlasti odstavka 8 Priloge I k Sporazumu,ob upoštevanju naslednjega:(1) S Sklepom Sveta ministrov AKP-ES št. 3/2003 z dne 11. decembra 2003[5] je bila zagotovljena potrebna finančna podpora za vzpostavitev mirovne pomoči za Afriko.(2) Svet za splošne zadeve in zunanje odnose je 5. marca 2007 potrdil, da je treba nujno rešiti problem financiranja mirovne misije Afriške unije v Darfurju/Sudanu (AMIS).(3) Ocenjena sredstva, ki so do začetka veljavnosti 10. Evropskega razvojnega sklada (v nadaljnjem besedilu „ERS“) za dopolnitev mirovne pomoči za Afriko v notranjih sredstvih držav AKP, ne bodo zadostovala, da bi se misija AMIS do tega datuma izvajala. Zato so države članice EU izrazile pripravljenost, da dodatno dvostransko prispevajo. Takšne dodatne prispevke, ki jih mora upravljati Komisija, je treba združiti v mirovno pomoč za Afriko, da se do začetka veljavnosti 10. ERS izboljšata usklajevanje in spremljanje porabe sredstev.(4) V Sklepu Sveta 2005/446/ES z dne 30. maja 2005 je 31. december 2007 določen kot datum, po katerem dodeljevanje sredstev iz 9. ERS ne bo več mogoče[6].(5) Zato je treba sprejeti določbo o dodatnih dvostranskih prispevkih držav članic EU, ki jih upravlja Komisija, za podporo ciljem mirovne pomoči za Afriko –SKLENIL:Člen 1 Prostovoljni prispevkiKatera koli država članica EU lahko Komisiji do 30. septembra 2007 zagotovi prostovoljne dodatne prispevke za podporo ciljem mirovne pomoči za Afriko v okviru finančnega protokola.Komisija je pooblaščena za upravljanje teh prispevkov v okviru mirovne pomoči za Afriko v skladu s postopki 9. Evropskega razvojnega sklada, razen glede neporabljenih sredstev, ki se bodo državam članicam povrnila sorazmerno z njihovimi prostovoljnimi dodatnimi prispevki.Člen 2 Začetek veljavnostiTa sklep začne veljati na dan sprejetja.V Bruslju, 25. maja 2007Za Svet ministrov AKP-ESPredsednik [1] UL L 287, 28.10.2005.[2] UL L 345, 31.12.2003, str. 108.[3] UL L 156, 18.6.2005.[4] UL L 209, 11.8.2005; UL L 287, 28.10.2005.[5] UL L 345, 31.12.2003, str. 108.[6] UL L 156, 18.6.2005.